Om prente netjies te hang kan ’n uitdaging wees. Die prys van raamwerk sal jou waarskynlik eweveel frustreer. Hier is ’n paar planne om die proses minder pynlik te maak.
Beplan jou rangskikking voor jy daardie hamer gryp. Dit kan dalk tydrowend wees maar op die lang duur is dit die moeite werd. Teken die buitelyne van jou rame op goedkoop papier na en plak met maskeerband teen die muur. Nou kan jy die spykers deur die papier kap en die prent presies hang waar dit moet wees.
tegnologiese wonderwerke te skep is om soortgelyke rame in verskillende groottes vir die uitstalling te gebruik. Gaan kyk by die kettingwinkels – jy behoort baie goedkoop daarmee weg te kom.
Nog ’n gewilde tendens deesdae is om alfabetletters tussen die foto’s te hang – die voorletters van die familie, natuurlik! Dis ’n baie interessante visuele kombinasie.
#rrwenk: Voeg ’n beeldskone lamp by en ’n stoel waarvan die bekleedsel op die rugkant bedruk is met ikoniese internasionale tydskrifvoorblaaie, en jy het ’n eenvoudige hoekie omskep in ’n buitengewone ruimte met besonder interessante fokuspunte.
Dié raampies is van die muurplakkersoort en kan maklik verwyder word sodat jy gereeld jou uitstallings kan verskuif en verander. Skep ’n unieke voorkoms deur foto’s, klein skilderytjies of selfs spieëls in die rame te sit.
Hier het ek die muur ’n baie sagte avokadogroen geverf en dit toe met vuilblou aksente afgerond. Skokrooi découpage-rose is die fokuspunt.
Die kassie met die detail op die laaie kom netso uit ’n winkel, maar jy kan die laaie van soortgelyke kassies maklik tuis op dieselfde manier versier. Pak slegs die voorkante aan die laaie met muurpapier, verf met vernis en skuur die randjies versigtig om ’n verweerde, rustieke voorkoms te skep.
Die agtergrond is ’n sleutelelement om hierdie uitstalling tot sy reg te laat kom. Sonder tekstuur gaan dit nie goed lyk
nie. In hierdie geval het ek ’n besondere muurpapier as agtergrond gekies, maar verftegnieke kan ewe doeltreffend wees.
#rrwenk: Wanneer jy jou foto’s uitstal, is dit altyd veilig om die foto’s met ’n waterbasis-vernis te bedek of om dit